ກະຊວງ​ປ້ອງ​ກັນ​ປະ​ເທດ​ລາວ ເປັນ​ພາກ​ສ່ວນ​ຮັບຜິດ​ຊອບ​ການ​ພັດທະນາ​ທຸກ​ດ້ານ ​ໃນ​ເຂດ​ຕິດ​ຕໍ່​ຊາຍ​ແດນ
ຄະນະ​ລັດຖະບານ​ລາວ ​ໄດ້​ມີ​ມະຕິ​ຕົກລົງ ​ແລະ​ມອບ​ໝາຍ​ໃຫ້​ ກະຊວງ​ປ້ອງ​ກັນ​ປະ​ເທດ ​ເປັນພາກສ່ວນ​ຫລັກ ​ທີ່​ຮັບຜິດຊອບ​ ໃນ​ການຈັດ​ຕັ້ງ​ປະຕິບັດ​ ທຸກ​ວຽກງານ​ ​ໃນ​ເຂດ​ຊາຍ​ແດນ ຕິດ​ຕໍ່​ກັບປະ​ເທດ​ເພື່ອນ​ບ້ານ.
ລັດຖະບານລາວມອບໝາຍໃຫ້ກະຊວງປ້ອງກັນປະເທດເປັນພາກສ່ວນ ທີ່ຮັບຜິດ ຊອບການພັດທະນາທຸກດ້ານ ໃນເຂດຕິດຕໍ່ຊາຍແດນກັບປະເທດເພື່ອນບ້ານ ແນ ໃສ່ການຮັກສາຄວາມໝັ້ນຄົງເປັນສຳຄັນ ທ່ານລຽນ ທິແກ້ວ ລັດຖະມົນຕີວ່າການກະຊວງກະສິກຳ ແລະປ່າໄມ້ ຖະແຫຼງວ່າ ຄະ ນະລັດຖະບານລາວໄດ້ມີມະຕິຕົກລົງ ແລະມອບໝາຍໃຫ້ກະຊວງປ້ອງກັນປະເທດ ເປັນພາກສ່ວນຫລັກທີ່ຮັບຜິດຊອບໃນການຈັດຕັ້ງປະຕິບັດທຸກວຽກງານທີ່ກ່ຽວຂ້ອງ ກັບການພັດທະນາທຸກດ້ານໃນເຂດຊາຍແດນຕິດຕໍ່ກັບປະເທດເພື່ອນບ້ານ ໂດຍສະ ເພາະແມ່ນໃນພື້້ນທີ່ ທີ່ຍັງມີບັນຫາຄ້າງຄາກ່ຽວກັບເຂດຊາຍແດນ ລະຫວ່າງລາວກັບ ປະເທດເພື່ອນບ້ານນັ້ນ ໂດຍການມອບໝາຍດັ່ງກ່າວນີ້ເປັນຜົນຈາກການເຄື່ອນກຳລັງທະຫານຂອງກຳປູເຈຍ ເຂົ້າມາໃນເຂດພື້ນທີ່ ທີ່ທາງການລາວກັບກຳປູເຈຍ ຍັງບໍ່ສາມາດຕົກລົງປັກປັນເຂດ ແດນຮ່ວມກັນໄດ້ເມື່ອວັນທີ 12 ສິງຫາ 2017 ທີ່ຜ່ານມາ ຊຶ່ງກໍເປັນຜົນໃຫ້ມີການພົບ ປະເຈລະຈາ ແລະຕົກລົງກັນລະຫວ່າງ ທ່ານທອງລຸນ ສີສຸດລິດ ກັບທ່ານຮຸນ ເຊນ ນາຍົກລັດຖະມົນຕີຂອງທັງ 2 ປະເທດໃນມື້ດຽວກັນ ໂດຍທ່ານຮຸນ ເຊນ ໄດ້ເດີນທາງ ມານະຄອນວຽງຈັນຕາມການເຊີນຂອງທ່ານທອງລຸນ ເພື່ອແກ້ໄຂບັນຫາຮ່ວມກັນຢ່າງ ຮີບດ່ວນ ແລະເຖິງແມ່ນວ່າສະພາບການຈະໄດ້ກັບສູ່ສະພາວະປົກກະຕິແລ້ວກໍຕາມ ແຕ່ກະຊວງປ້ອງກັນປະເທດກໍຍັງຈະຕ້ອງເປັນພາກສ່ວນຫລັກທີ່ຮັບຜິດຊອບຕໍ່ໄປ ທັງຍັງຈະຕ້ອງປະສານງານກັບກະຊວງທີ່ກ່ຽວຂ້ອງໃນແຕ່ລະວຽກງານອີກດ້ວຍ ດັ່ງທີ່ ທ່ານລຽນ ໄດ້ໃຫ້ການຢືນຢັນວ່າ ທາງດ້ານທ່ານແພງສະຫວັນ ແກ້ວປະເສີດ ຫົວໜ້າຫ້ອງການຄະນະກຳມະການຊາຍ ແດນແຫ່ງຊາດ ກະຊວງການຕ່າງປະເທດ ໄດ້ຖະແຫລງຢືນຢັນວ່າການສຳຫຼວດ ແລະ ປັກປັນເຂດແດນລະຫວ່າງລາວກັບກຳປູເຈຍ ທີ່ໄດ້ເລີ້ມດຳເນີນການຮ່ວມກັນນັບແຕ່ປີ 2000 ເປັນຕົ້ນມາໄດ້ຈັດຕັ້ງປະຕິບັດຕາມຫລັກການ 4 ປະການທີ່ລັດຖະບານທັງ 2 ປະເທດ ໄດ້ຕົກລົງຮ່ວມກັນຕັ້ງແຕ່ປີ 1995 ເປັນຕົ້ນມາກໍຄື ການຮັບຮູ້ເຂດແດນຕິດຕໍ່ ກັນໂດຍອີງຕາມແຜນທີ່ 1/100,000 ປີ 1933 ຫລັກການຕ່າງໆ ທີ່ສານຮັບຮູ້ກ່ຽວກັບ ການຂີດເສັ້ນຊາຍແດນ ການຄຳນຶງເຖິງເຂດຄຸ້ມຄອງຂອງປະຊາຊົນທີ່ສືບທອດກັນມາ ຍາວນານ ແລະຫລັກການຂອງຄວາມສະເໝີພາບ ເຄົາລົບສິດທິ ຜົນປະໂຫຍດ ແລະ ເປັນເອກກະພາບກັນຢ່າງສົມບຸນ ໂດຍເນື້ອໃນສຳຄັນຂອງການຕົກລົງລະຫວ່າງທ່ານທອງລຸນ ກັບທ່ານຮຸນເຊນ ເມື່ອ ວັນທີ 12 ສິງຫາ 2017 ກໍຄືການຖອນກຳລັງທະຫານທັງໝົດຂອງທັງ 2 ຝ່າຍ ອອກໄປ ຈາກພື້ນທີ່ຂັດແຍ້ງໃນເຂດແກ້ງຕໍມໍກັບຫ້ວຍຕະເງົາ ທີ່ເປັນເຂດຊຽງແຕງ ໂດຍໃຫ້ກັບ ຄືນໄປຢູ່ໃນເຂດທີ່ຕັ້ງເດີມຂອງທັງ 2 ຝ່າຍ ແລະໃຫ້ຍຸຕິ ການກໍ່ສ້າງຖະໜົນໃນເຂດດັ່ງ ກ່າວດ້ວຍ ໃນປັດຈຸບັນທາງການລາວ ແລະກຳປູເຈຍ ສາມາດຕົກລົງປັກຫລັກໝາຍ ຊາຍແດນຮ່ວມກັນໄດ້ແລ້ວ 121 ຫລັກ ລະຍະທາງຍາວ 465 ກິໂລແມັດ ຄິດເປັນ 87 ເປີເຊັນ ຂອງຊາຍແດນທັງໝົດ ຈຶ່ງຍັງເຫຼືອ 70 ກິໂລແມັດທີ່ຈະຕ້ອງຕົກລົງກັນຕໍ່ໄປ ອີກດ້ານນຶ່ງ ກອງທັບປະຊາຊົນລາວ ກໍດຳເນີນໂຄງການກໍ່ສ້າງເສັ້ນທາງຍຸດທະສາດ ລຽນຕາມຊາຍແດນລາວ-ຫວຽດນາມ ນັບແຕ່ທ້າຍປີ 2017 ໂດຍເລີ້ມ ຈາກເມືອງຊານ ໄຊ ແຂວງອັດຕະປືໄປຫາຊາຍແດນແຂວງເຊກອງ ລະຍະທາງຍາວ 115 ກິໂລແມັດ ທີ່ ຖືເປັນສ່ວນນຶ່ງໃນແຜນການພັດທະນາເຂດຊາຍແດນລາວ-ຫວຽດນາມຢ່າງຮອບດ້ານ ທີ່ີມີຄວາມສະຫງົບປອດໄພ 100 ເປີເຊັນ ໃຫ້ໄດ້ຢ່າງແທ້ຈິງ